Blečkata wuroć

Blečkata wuroć (Persicaria maculosa, syn. Polygonum persicaria L., Persicaria maculata (Raf.) Fourr.) je rostlina ze swójby wuroćowych rostlinow (Polygonaceae).

 Wopis 
Je jednolětna rostlina, kotraž docpěje wysokosć wot 10 hač do 80 cm.

Stołpiki su ležace hač zrunane a rozhałuzowane.

 Łopjena 
Błyšćace łopjena su lancetojte a njesu ćmowe blaki. Wone su jara krótko stołpikate abo sedźace.

Wobsahuje wótro słodace eteriske wolije.

 Kćenja 
Kćěje wot julija hač do oktobra. Róžojte, běłe abo nazeleń běłe kćenja docpěja dołhosć wot 2 hač do 3 mm a steja w 1-4 cm dołhich kłosojtych kwětnistwach. Kćenja a stołpiki kłosow su bjez žałzow. Přikrywne łopješka su róžojte hač čerwjene a docpěja dołhosć wot 2,5 hač do 3 mm.

 Stejnišćo 
Rosće w njerodźowych wobrostach na wobkopankowych a žitnych rolach, na drjebiznowych městnach, w zahrodach a na hrjebach. Preferuje włóžne, wutkate a dusykowe pódy.

 Nóžki 

 Žórła 
 GU Naturführer Blumen, ISBN 3-7742-1507-3, strona 102 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 250 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 38 

 Eksterne wotkazy 

Kategorija:Wuroć